b'\n_START_ARTICLE_\nPilugele trunchiate\n_START_SECTION_\nIstoric\n_START_PARAGRAPH_\nDe\xc8\x99i deja Elias Magnus Fries a descris specia sub numele Craterellus pistillaris \xc3\xaen cartea sa Epicrisis systematis mycologici, seu synopsis hymenomycetum, din 1838, numele binomial valabil este Clavaria truncata care a fost creat de micologul francez (Lucien Qu\xc3\xa9let \xc3\xaen opera sa Enchiridion Fungorum in Europa Media et Praesertim in Gallia Vigentium din 1886, o denumire folosit\xc4\x83 \xc3\xaen mai multe c\xc4\x83r\xc8\x9bi micologice p\xc3\xa2n\xc4\x83 \xc3\xaen prezent (2019)._NEWLINE_Numele curent corect \xc3\xaens\xc4\x83 este Clavariadelphus truncatus, determinat de micologul olandez Marinus Anton Donk (1908-1972) \xc3\xaen publica\xc8\x9bia sa Revisie van de Nederlandse Heterobasidiomyceteae (uitgez. Uredinales en Ustilaginales) din 1933._NEWLINE_Toate celelalte sinonime nu sunt folosite \xc8\x99i pot fi neglijate. Numele de familie Clavariadelphaceae propus de micologul Edred John Henry Corner (1906-1996) \xc3\xaen 1970 nu este acceptat de Mycobank.\n_START_SECTION_\nConfuzii\n_START_PARAGRAPH_\nPilugelele trunchiate pot fi confundate cu specii asem\xc4\x83n\xc4\x83toare mai mult sau mai pu\xc8\x9bin comestibile, \xc3\xaen primul r\xc3\xa2nd cu Clavariadelphus pistillaris, dar \xc3\xaen stadiu t\xc3\xa2n\xc4\x83r de asemenea cu Clavaria argillacea, Clavariadelphus ligula, Clavariadelphus sachalinensis precum Hypocrea alutacea sau chiar \xc8\x99i cu necomestibila Xylaria polymorpha \xc3\xaenante de a deveni brun\xc4\x83.\n_START_SECTION_\nValorificare\n_START_PARAGRAPH_\nClubul coral este comestibil \xc8\x99i gustos \xc3\xaen stadiu t\xc3\xa2n\xc4\x83r (exemplare mai b\xc4\x83tr\xc3\xa2ne sunt moi \xc8\x99i spongioase), dar, consumat crud, poate s\xc4\x83 efectueze probleme gastrointestinale. El este de ingerat cel mai bine pr\xc4\x83jit, chiar \xc8\x99i ca desert, dar poate fi de asemenea conservat \xc3\xaen o\xc8\x9bet sau ulei._NEWLINE_Ciuperca prezint\xc4\x83 propriet\xc4\x83\xc8\x9bi antimicrobiene. Mai departe, con\xc8\x9binutul acidului clavaric 24,25-dihidroxi-2- (3-hidroxi-3-metilglutaril) -lanostanon- (3) perturb\xc4\x83 proteina farnesiltransferazei (o enzim\xc4\x83 implicat\xc4\x83 \xc3\xaen tumor-genez\xc4\x83), care este de valoare terapeutic\xc4\x83 pentru tratamentul anumitor tipuri de cancer. Diverse studii au sugerat c\xc4\x83 interferen\xc8\x9ba cu anumite procese de modificare post-transla\xc8\x9bional\xc4\x83 par s\xc4\x83 aib\xc4\x83 o selectivitate destul de ridicat\xc4\x83 pentru \xc8\x9bintirea celulelor care prezint\xc4\x83 fenotipuri tumorale. Astfel a provocat o reducere a cre\xc8\x99terii de tumoare \xc3\xaen experimente cu \xc8\x99oareci._NEWLINE_Trebuie men\xc8\x9bionat, c\xc4\x83 specia con\xc8\x9bine un compus medicinal semnificativ asem\xc4\x83n\xc4\x83tor izoprenului \xc8\x99i acumuleaz\xc4\x83 zinc precum radioactivul cesiu 137.'